Jeg har i dag truffet en svær, men velovervejet beslutning. Jeg har meldt mig ud af partiet Venstre.

Den altoverskyggende årsag er, at jeg og partiet ikke længere deler det samme værdigrundlag. Vi er vokset fra hinanden. Om det så er mig eller Venstre, der er vokset, må være op til den enkelte at vurdere.

Personligt er jeg af den holdning, at mine mange refleksioner over hændelser i mit partiforløb har betydet, at jeg i dag står et andet sted og med en anden viden, og at det er derfor, at jeg har trukket stikket på mit medlemskab af Venstre.